ประกาศกรมสวัสดิการและคุ้มครองแรงงานประกาศกรมสวัสดิการและคุ้มครองแรงงานเรื่องคุณสมบัติของผู้เชี่ยวชาญและที่ปรึกษาพัฒนามาตรฐานแรงงานไทย โดยที่ ระเบียบกรมสวัสดิการและคุ้มครองแรงงาน ว่าด้วยหลักเกณฑ์และวิธีการพัฒนามาตรฐานแรงงานไทยพ.ศ. ๒๕๔๙ ลงวันที่ ๓๑ มกราคม พ.ศ. ๒๕๔๙ ข้อ ๑๑ วรรคสาม กำหนดให้ผู้เชี่ยวชาญและที่ปรึกษาพัฒนามาตรฐานแรงงานไทยต้องมีคุณสมบัติตามที่อธิบดีกำหนดดังนั้น เพื่อให้เป็นไปตามข้อกำหนดดังกล่าว อธิบดีกรมสวัสดิการและคุ้มครองแรงงานจึงกำหนดคุณสมบัติของผู้เชี่ยวชาญและที่ปรึกษาพัฒนามาตรฐานแรงงานไทยไว้ดังต่อไปนี้ข้อ ๑ ประกาศนี้เรียกว่า ประกาศกรมสวัสดิการและคุ้มครองแรงงานเรื่อง คุณสมบัติของผู้เชี่ยวชาญและที่ปรึกษาพัฒนามาตรฐานแรงงานไทยข้อ ๒[๑]ประกาศนี้ให้ใช้บังคับตั้งแต่วันประกาศเป็นต้นไปข้อ ๓ ผู้เชี่ยวชาญต้องเป็นผู้มีคุณสมบัติ ดังต่อไปนี้(๑) มีประสบการณ์ในการทำงานไม่น้อยกว่าสิบปีสาขาด้านแรงงาน ด้านการผลิต ด้านการบริหารทรัพยากรมนุษย์ ด้านการบริหารคุณภาพ ด้านกฎหมายหรือด้านการฝึกอบรม(๒) มีบุคลิกภาพดีเป็นที่น่าเชื่อถือ ยอมรับข้อคิดเห็นของผู้อื่น มีเหตุมีผลเชื่อมั่นในตนเองมีความสามารถในการเป็นผู้นำการวิเคราะห์แก้ไขปัญหา(๓) มีความสามารถในการบริหารจัดการทั้งระบบ เพื่อให้การเป็นที่ปรึกษาพัฒนามาตรฐานแรงงานประสบความสำเร็จตามวัตถุประสงค์อย่างมีคุณภาพ(๔) มีความสามารถรับรู้สื่อข้อความได้ดีทั้งการเขียนหรือพูดในภาษาที่ใช้ในการเป็นที่ปรึกษาพัฒนามาตรฐานแรงงาน(๕) มีความรู้เกี่ยวกับมาตรฐานกระบวนการให้คำปรึกษาด้านแรงงานข้อ ๔ ที่ปรึกษาพัฒนามาตรฐานแรงงานไทยต้องเป็นผู้มีคุณสมบัติดังต่อไปนี้(๑) สำเร็จการศึกษาขั้นต่ำระดับปริญญาตรี(๒) ได้รับใบรับรองโดยผ่านการทดสอบ ตามหลักเกณฑ์ที่กรมสวัสดิการและคุ้มครองแรงงานกำหนดมาแล้วไม่เกินสามปี(๓) มีประสบการณ์ในการทำงานไม่น้อยกว่าสามปีในการเป็นที่ปรึกษามาตรฐานแรงงานได้แก่ TLS 8001-2003, SA 8000, FLAWorkplace Code of Conduct, WRAP, AVE Sector Mcdel Social Responsibility, WRCWorkers Rights Consortium Code of Conduct, Nike Code of Ethics, Mattel GlobalManufacturing Principles, ETI Standard, GAP Walt Disney, Adidas-Salomon และCode of Conduct อื่นๆ หรือเป็นที่ปรึกษามาตรฐานอื่น ได้แก่ มอก. ๑๘๐๐๑,OHSAS,GMP, HACCP ,ISO 9001, QS 9000, ISO/IS 16949, ISO/IEC 17025, ISO 13485, TL9000, QSME,ISO 14001, EMAS และ HA หรือเป็นที่ปรึกษาด้านกฎหมายแรงงานด้านการผลิต ด้านการบริหารทรัพยากรมนุษย์(๔) มีบุคลิกภาพดีเป็นที่น่าเชื่อถือยอมรับข้อคิดเห็นผู้อื่น มีเหตุมีผล และเชื่อมั่นในตนเอง(๕) สามารถรับรู้และสื่อข้อความได้ดีทั้งการเขียนและการพูดในภาษาที่ใช้ในการตรวจประเมิน(๖) มีความสามารถในการวางแผนและการจัดการพัฒนามาตรฐานแรงงานให้ประสบความสำเร็จตามวัตถุประสงค์อย่างมีคุณภาพรวมทั้งการวิเคราะห์และแก้ไขปัญหาต่างๆ(๗) มีจรรยาบรรณของการเป็นที่ปรึกษาได้แก่ก. ปฏิบัติหน้าที่ด้วยความสุจริต เสมอภาค และปราศจากอคติข. ปฏิบัติหน้าที่อย่างเต็มกำลังความสามารถค. เพิ่มพูนความรู้ ความสามารถ และทักษะในการทำงานเพื่อให้การปฏิบัติหน้าที่มีประสิทธิภาพและประสิทธิผลง. ปฏิบัติหน้าที่ด้วยความรอบคอบ รวดเร็ว ถูกต้องสมเหตุสมผลจ. ประพฤติตนเป็นผู้ตรงต่อเวลา และใช้เวลาให้เป็นประโยชน์ในการปฏิบัติงานอย่างเต็มที่ฉ. มีความรับผิดชอบ และมุ่งผลสัมฤทธิ์ในการปฏิบัติงานช. ปฏิบัติหน้าที่ด้วยความเอื้อเฟื้อ มีน้ำใจ ใช้กิริยาวาจาที่สุภาพอ่อนโยน และมีมนุษย์สัมพันธ์อันดีซ. ส่งเสริม สนับสนุนให้เกิดความสามัคคี ร่วมแรงร่วมใจในบรรดาผู้ร่วมปฏิบัติงานฌ. ปฏิบัติหน้าที่โดยไม่แสวงหาประโยชน์โดยมิชอบและไม่เรียกร้องการจัดสิ่งอำนวยความสะดวกส่วนตัวญ. ละเว้นการนำผลงานของผู้อื่นมาเป็นของตน(๘) ไม่มีความเกี่ยวข้องทั้งทางตรงและทางอ้อมในระยะเวลาสองปีก่อนหน้านั้นกับผู้รับการพัฒนามาตรฐานแรงงานในเรื่องการเป็นผู้ตรวจประเมินข้อ ๕ เมื่อใบรับรองตามข้อ ๔ (๒) หมดอายุลง ที่ปรึกษาพัฒนามาตรฐานแรงงานไทยที่มีความประสงค์จะเป็นที่ปรึกษาพัฒนามาตรฐานแรงงานไทยต่อไปให้ยื่นหลักฐานแสดงการเป็นที่ปรึกษาด้านมาตรฐานแรงงานในสถานประกอบกิจการไม่น้อยกว่าห้าแห่งรวมเวลาไม่น้อยกว่าหนึ่งปี ภายในสี่สิบห้าวันก่อนใบรับรองหมดอายุ โดย(๑) เข้ารับการฝึกอบรมทบทวนใหม่ถ้าจำเป็นหรือฝึกอบรมขีดสมรรถนะเพิ่มเติม(๒) มีการทดสอบสมรรถนะอย่างน้อยทุกๆ สามปี โดยการสอบภายหลังการเข้ารับการอบรมพัฒนามาตรฐานแรงงานตาม(๑) และคุณลักษณะส่วนบุคคลอื่นๆ ทั้งนี้ เพื่อให้มั่นใจว่ายังดำรงความสามารถตามข้อกำหนดประกาศณ วันที่ ๓๑ มกราคม พ.ศ. ๒๕๔๙ผดุงศักดิ์เทพหัสดิน ณ อยุธยาอธิบดีกรมสวัสดิการและคุ้มครองแรงงานชัชสรัญ/ผู้จัดทำ๑๗มีนาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๒๓ ง/หน้า ๓๑/๙ มีนาคม ๒๕๔๙